
Referat af konstituerende bestyrelsesmøde, mandag den 22. juni kl. 20.00.

Tilstede: Dan, Randi og Carsten

Dagsorden: 
1. Konstituering af bestyrelsen 
2. Eventuelt

1:
Da der på generalforsamlingen ikke kunne vælges en ny formand, besluttede bestyrelsen at indsætte Carsten som konstitueret formand frem til generalforsamlingen 2027, hvor formandsposten vil være på valg for 1 år.
 Bestyrelsen består herefter af: 
 Formand, Carsten Hansen
 Kasserer, Randi Salzwedell
 Sekretær, Dan Carlsson 
Det blev besluttet at kontakte begge bestyrelses suppleanter for at undersøge muligheden for at de ville tiltræde bestyrelsen. (Bestyrelsen har efterfølgende modtaget glædeligt tilsagn fra begge suppleanter om at deltage aktivt i bestyrelsesarbejdet).
2: Bestyrelsen har modtaget partshøring fra Greve Kommune omkring manglende beskæring/vedligehold af fællesarealerne på stien op mod Karlslunde Centervej og på stien hen mod nummer 20. Arealerne blev 22. juni klippet og bestyrelsen informerer kommunen herom. Carsten tager snarest kontakt til kommunen for en dialog om fællesarealerne. 

